Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU /* COM/2014/0565 final */





OBRAZLOŽITVENI MEMORANDUM Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020[1], zlasti člen 10 Uredbe, omogoča uporabo Solidarnostnega sklada Evropske unije do letne zgornje meje v višini 500 milijonov EUR (v cenah iz leta 2011) nad zgornjimi mejami ustreznih razdelkov iz finančnega okvira. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002[2], saj spremenjene Uredbe (EU) št. 661/2014 Evropskega parlamenta in Sveta[3] ni mogoče uporabiti retroaktivno. Na podlagi vlog Italije, Grčije, Slovenije in Hrvaške je izračun za pomoč iz Sklada, ki temelji na oceni skupne nastale škode, naslednji: Nesreča || Neposredna škoda (v EUR) || Prag (v mio. EUR) || Znesek, ki temelji na 2,5 % (v EUR) || Znesek, ki temelji na 6 % (v EUR) || Skupni znesek predlagane pomoči (v EUR) || Poplave v Italiji || 652 418 691 || 3 752,330 || 16 310 467 || ~ || 16 310 467 || Potres v Grčiji || 147 332 790 || 1 168,231 || 3 683 320 || ~ || 3 683 320 || Ledena ujma v Sloveniji || 428 733 722 || 209,587 || 5 239 675 || 13 148 803 || 18 388 478 || Žled in poplave na Hrvaškem || 291 904 630 || 254,229 || 6 355 725 || 2 260 538 || 8 616 263 || SKUPAJ || 46 998 528 Ob upoštevanju proučitve vlog[4], najvišjega možnega zneska nepovratnih sredstev iz Sklada in možnosti za prerazporeditev odobritev Komisija predlaga uporabo Solidarnostnega sklada Evropske unije v skupnem znesku 46 998 528 EUR. Komisija bo predložila predlog spremembe proračuna (PSP) za vključitev posebnih odobritev za prevzem obveznosti in odobritev plačil v proračun za leto 2014. V primeru nestrinjanja se začne postopek trialoga v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[5]. Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije[6], zlasti člena 4(3) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[7], zlasti točke 11 Sporazuma, ob upoštevanju predloga Komisije[8], ob upoštevanju naslednjega: (1) Evropska unija je ustanovila Solidarnostni sklad Evropske unije (v nadaljnjem besedilu: Sklad), da bi izkazala solidarnost s prebivalstvom v regijah, ki so jih prizadele nesreče. (2) Člen 10 Uredbe (EU, Euratom) št. 1311/2013 omogoča uporabo sredstev Sklada do letne zgornje meje 500 milijonov EUR (v cenah iz leta 2011). (3) Uredba (ES) št. 2012/2002 vsebuje določbe, v skladu s katerimi se lahko uporabijo sredstva Sklada. (4) Italija je vložila vlogo za uporabo Sklada v zvezi s poplavami. (5) Grčija je vložila vlogo za uporabo Sklada v zvezi s potresom. (6) Slovenija je vložila vlogo za uporabo Sklada v zvezi z ledeno ujmo. (7) Hrvaška je vložila vlogo za uporabo Sklada v zvezi z ledeno ujmo, ki so ji sledile poplave – SPREJELA NASLEDNJI SKLEP: Člen 1 Za splošni proračun Evropske unije za proračunsko leto 2014 se Solidarnostni sklad Evropske unije uporabi za zagotovitev sredstev v višini 46 998 528 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 884. [2] UL L 311, 14.11.2002, str. 3. [3] UL L 189, 27.6.2014, str. 143. [4] Sporočilo Komisiji C(2014) 6077. [5] UL C 373, 20.12.2013, str. 1. [6] UL L 311, 14.11.2002, str. 3. [7] UL C 373, 20.12.2013, str. 1. [8] UL C […], […], str. […].